ai4bharat/Pralekha huggingface dataset:
நிதி அமைச்சகம்
மூலதன செலவுக்கு ரூ.5.54 லட்சம் கோடி: 34.5 சதவீதம் அதிகம்
மத்திய நிதிநிலை அறிக்கையை தாக்கல் செய்த மத்திய நிதியமைச்சர் நிர்மலா சீதாராமன், மூலதன செலவுக்கான பட்ஜெட் மதிப்பீடு ரூ.5.54 லட்சம் கோடியாக உயர்த்தப்பட்டுள்ளது என அறிவித்தார். இது கடந்த நிதியாண்டு பட்ஜெட் மதிப்பீட்டை விட 34.5 சதவீதம் அதிகம். கடந்த நிதியாண்டில் மூலதன செலவு ரூ.4.12 லட்சம் கோடியாக இருந்தது.
நிதி நெருக்கடி நிலையிலும், மூலதன செலவுக்கு அதிகம் செலவு செய்ய மத்திய அரசு முயற்சி எடுத்துள்ளதாக நிதியமைச்சர் தெரிவித்தார். 2020-21ம் நிதியாண்டில் மூலதன செலவு ரூ.4.39 லட்சம் கோடியாக இருக்கும் என எதிர்பார்க்கப்படுகிறது.
பொருளாதார விவாகரத்துறையின் மூலதன பட்ஜெட்டில் ரூ.44 ஆயிரம் கோடி உள்ளது எனவும், அவை நல்ல முன்னேற்றம் உள்ள மூலதன செலவு திட்டங்களுக்கு வழங்கப்படும் என நிதியமைச்சர் தெரிவித்தார்.
மூலதன செலவுகளுக்காக, மாநிலங்கள் மற்றும் தன்னாட்சி அமைப்புகளுக்கு ரூ.2 லட்சம் கோடி வழங்கப்படும் எனவும் மத்திய நிதியமைச்சர் அறிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693903
(Visitor Counter : 168
பிரதமர் அலுவலகம்
ஐ.பி.எஸ்.ஏ. உலக விளையாட்டுப் போட்டியில் தங்கம் வென்ற இந்திய மகளிர் பார்வையற்றோர் கிரிக்கெட் அணிக்கு பிரதமர் வாழ்த்து
ஐ.பி.எஸ்.ஏ. உலக விளையாட்டுப் போட்டிகளில் தங்கம் வென்ற இந்திய மகளிர் பார்வையற்றோர் கிரிக்கெட் அணிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் தளத்தில் அவர் கூறியிருப்பதாவது:
"ஐ.பி.எஸ்.ஏ உலக விளையாட்டுப் போட்டிகளில் தங்கம் வென்ற இந்திய மகளிர் பார்வையற்றோர் கிரிக்கெட் அணிக்கு பாராட்டுகள்! நமது விளையாட்டு வீராங்கனைகளின் அசைக்க முடியாத உத்வேகத்தையும், திறமையையும் பறைசாற்றும் ஒரு மகத்தான சாதனை. இந்தியா பெருமிதம் கொள்கிறது!”
பிரதமர் அலுவலகம்
பிரதமர் திரு நரேந்திர மோடியின் ஃபிரான்ஸ் பயணம் குறித்த கூட்டறிக்கை
சந்திரயான் 3 வெற்றிகரமாக ஏவப்பட்டதற்கு பூடான் பிரதமர் மதிப்பிற்குரிய ஃபிரான்ஸ் அதிபர் திரு இமானுவேல் மேக்ரான்அழைப்பின் பேரில் பிரதமர் திரு நரேந்திர மோடி ஃபிரான்ஸ் சென்று அந்நாட்டு தேசிய தின நிகழ்ச்சியில் கெளரவ விருந்தினராகப் பங்கேற்றார். 1947ம் ஆண்டில் இந்தியா சுதந்திரம் அடைந்தலிருந்து ஃபிரான்ஸுடன் வலுவான ஒத்துழைப்பு நிலவுகிறது.
இரு தலைவர்களும் இன்று  சந்தித்தபோது, தங்களது நாடுகளின் நிலையான உறவுகள் குறித்தும், வாய்ப்புகள் குறித்தும் விவாதித்தனர். பகிரப்பட்ட மதிப்புகள், இறையாண்மை, உத்திசார் கூட்டு செயல்பாடுகள், சர்வதேச சட்டங்கள், பொதுவான உலக விஷயங்கள் போன்றவை குறித்து இருதலைவர்களும் பேச்சு நடத்தினர்.
கடந்த 25 ஆண்டுகளில், இருதரப்பு ஒத்துழைப்பு அனைத்து விதத்திலும் அதிகரித்து வருவது குறித்து பிரதமர் திரு நரேந்திர மோடியும், ஃபிரான்ஸ் அதிபர் திரு இமானுவேல் மேக்ரானும் மகிழ்ச்சி தெரிவித்தனர்.
இரு நாடுகளின் அரசியல் மற்றும் ராஜதந்திர செயல்பாடுகள் மிகவும் நம்பகமானவை. பாதுகாப்புத் துறையில் இருநாடுகளின் ஒத்துழைப்பு வலுவானது. இந்த ஒத்துழைப்பு ஆழ்கடல் முதல் விண்வெளி வரை பரந்து விரிந்துள்ளது. இருநாடுகளின் பொருளாதார உறவுகள், செழிப்பு மற்றும் இறையாண்மையை வலுப்படுத்துகின்றன. மீட்சித் திறன் கொண்ட விநியோகச் சங்கிலிக் கட்டமைப்பை இந்த உறவுகள் மேம்படுத்துகின்றன. தூய எரிசக்தி, மற்றும் கார்பன் வெளியேற்றத் தடுப்பை ஊக்குவித்தல், பல்லுயிர் பெருக்கத்தைப் பாதுகாத்தல், கடல் பாதுகாப்பு மற்றும் சூழல் மாசுபாட்டை எதிர்த்துப் போராடுதல் ஆகியவை இருதரப்பு ஒத்துழைப்பின் முக்கியத் தூண்களாகும். டிஜிட்டல் தொழில்நுட்பம், புதுமைக் கண்டுபிடிப்புகள், மற்றும் புத்தொழில் நிறுவனங்கள் தொடர்பான ஒத்துழைப்பு ஆகியவை வளர்ச்சியின் புதிய அம்சங்கள் என்றும் இவற்றில் மேலும் ஆழமான ஒருங்கிணைப்பை ஏற்படுத்த வேண்டும் என்றும் இரு தலைவர்களும் ஒப்புக்கொண்டனர்.
கல்வி, அறிவியல் மற்றும் தொழில்நுட்பம், கலாச்சாரம் உள்ளிட்டவற்றில் ஆழமான உறவுகள் இருநாடுகளின் மக்களை நெருக்கமாக்குவதோடு எதிர்கால கூட்டுச் செயல்பாடுகளுக்கு வித்திடுகின்றன.
கால மாற்றம் மற்றும் சவால்களுக்கு இடையில், இரு நாடுகளுக்கு இடையிலான இந்த கூட்டு செயல்பாடு முன்னெப்போதையும் விட அதிகரித்துள்ளது. சர்வதேச சட்டத்தை நிலைநிறுத்துதல், உலக ஒருங்கிணைப்பை ஊக்குவித்தல், பலதரப்பு அமைப்புகளில் சீர்திருத்தம், பாதுகாப்பான மற்றும் அமைதியான இந்தோ-பசிபிக் பிராந்தியத்தை உருவாக்குதல், பருவநிலை மாற்றத்தை எதிர்த்துப் போராடுதல், தூய எரிசக்தி, சுகாதாரம், உணவுப் பாதுகாப்பு, வறுமை ஒழிப்பு ஆகியவற்றில் மேலும் இணைந்து செயல்பட இரு நாடுகளும் முடிவு செய்துள்ளன.
இந்தியா, அடுத்த 25 ஆண்டுகளிலும், 2047-ம் ஆண்டுக்குப் பிறகும், உயர்ந்த லட்சியங்களுடன் ஃபிரான்ஸுடனான பயணத்தை எதிர்நோக்குகிறது.
அடுத்த 25 ஆண்டுகள், இரு நாடுகளுக்கும் முக்கியமான தருணம் ஆகும். இந்தியா-ஃபிரான்ஸ் கூட்டுறவின் அடுத்த கட்டத்திற்கான இலக்கை அடைவதற்காக, இரு தலைவர்களும் "2047ம் ஆண்டை நோக்கிய இந்திய-ஃபிரான்ஸ் உத்திசார் கூட்டு செயல்பாடு: ஒரு நூற்றாண்டுக்கும் மேலான ஃபிரான்ஸ்-இந்திய உறவுகளை நோக்கி" என்ற கூட்டு செயல்பாடு தொடர்பான செயல்திட்ட அறிக்கையை ஏற்றுக்கொண்டனர்.
நிதி அமைச்சகம்
வங்கி கடன் பெற்றவர்களுக்கான நிவாரணம் குறித்து மதிப்பீடு செய்வதில் அரசுக்கு உதவ நிபுணர் குழு
வங்கிகடன்களுக்கான வட்டி, வட்டிக்கு வட்டி போன்றவற்றை தள்ளுபடி செய்யக் கோரி கஜேந்திர சர்மா என்பவர் உட்பட பலர் உச்சநீதிமன்றத்தில் வழக்கு தொடர்ந்தனர். இந்த விசாரணையின் போது, வங்கி கடன்களுக்கான வட்டியை தள்ளுபடி செய்யக் கோரி பல பிரச்னைகள் எழுப்பப்பட்டன. இதற்கு மத்திய அரசு பதில் அளிக்க வேண்டும்.
இந்த விவகாரம் குறித்து மதிப்பீடு செய்து முடிவெடுக்க நிபுணர் குழுவை மத்திய அரசு அமைத்துள்ளது.
இந்த நிபுணர் குழுவில் கீழ் கண்டவர்கள் இடம் பெற்றுள்னர்:
 திரு. ராஜீவ் மெஹ்ரிஷி, முன்னாள் தலைமை தணிக்கை அதிகாரி - தலைவர்
 டாக்டர். ரவீந்திரா எச்.தேலாக்கிய, முன்னாள் பேராசிரியர் ஐஐஎம் அகமதாபாத் மற்றும் ரிசர்வ் வங்கியின் நிதி கொள்கை குழு முன்னாள் உறுப்பினர்.
 திரு.பி.ஸ்ரீராம், முன்னாள் நிர்வாக இயக்குனர், பாரத ஸ்டேட் பாங்கு மற்றும் ஐடிபிஐ வங்கி
இந்தக் குழு தனது அறிக்கையை ஒரு வாரத்தில் அளிக்கும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1653099
மனித வள மேம்பாட்டு அமைச்சகம்
சிர்மாவுர் இந்திய மேலாண்மை நிறுவனத்துக்கு  மத்திய மனிதவள மேம்பாட்டு அமைச்சர் அடிக்கல் நாட்டினார்.
மத்திய கல்வி அமைச்சர் திரு. ரமேஷ் பொக்ரியால் ‘ நிஷாங்க் ‘, இமாச்சலப் பிரதேச முதலமைச்சர் திரு. ஜெய்ராம் தாகூர், மத்திய நிதித்துறை இணையமைச்சர் திரு. அனுராக் சிங் தாகூர், மத்திய கல்வித்துறை இணையமைச்சர் திரு. சஞ்சய் தோத்ரே ஆகியோருடன் இணைந்து , இமாச்சலப் பிரதேசம் சிர்மாவுரில் இந்திய மேலாண்மைக் கல்வி நிறுவனத்துக்கான  அடிக்கல்லை இணையத்தின் மூலம் நாட்டினார்.
இந்த நிகழ்ச்சியில் உரையாற்றிய கல்வி அமைச்சர், பிரதமர் திரு. நரேந்திர மோடி தலைமையிலான மத்திய அரசு, 2014-ஆம் ஆண்டு சிர்மாவுர் இந்திய மேலாண்மைக் கல்வி நிறுவனம் உள்பட ஏழு புதிய இந்திய மேலாண்மைக் கல்வி நிறுவனங்களை உருவாக்க முடிவெடுத்தது என்றார். அப்போது இருந்த ஐஐஎம்-களால் உருவாக்கப்பட்ட பெரு வணிக நிறுவனத் தலைவர்களுக்கு உள்ள தேவை மற்றும் விநியோகத்துக்கு இடையே உள்ள இடைவெளியை நிரப்ப இந்த ஐஐஎம் –கள் உருவாக்கப்படுகின்றன என அவர் கூறினார். 2014-ஆம் ஆண்டு ஆகஸ்ட் 15-ஆம் தேதி , இமாச்சலப் பிரதேசம், சிர்மாவுர் மாவட்டம் தவ்லாகானில் ஐஐஎம் அமைக்கப்படும் என்ற அறிவிப்பு வெளியிடப்பட்டது என அவர் தெரிவித்தார். 2015 மார்ச் 12-ஆம் தேதி, மாநில அரசு தவ்லாகானில் 210 ஏக்கர் நிலத்தை , நிறுவனத்தின் நிரந்தர வளாகத்தை அமைப்பதற்காக ஒதுக்கியது.
இமாச்சலப் பிரதேசத்தின் சிர்மாவுரில் பவண்டா சாகிப் என்னுமிடத்தில் , தற்காலிக வளாகத்தில் , முதல் தொகுதி பிஜிபி மாணவர்கள் 20 பேருடன், ஆகஸ்ட் மாதத்தில் வழிகாட்டு நிறுவனம் என்ற வகையில், ஐஐஎம் லக்னோவால் ஐஐஎம் சிர்மாவுர் இயங்கி வருகிறது என அமைச்சர் தெரிவித்தார். அப்போதிருந்து, இந்த நிறுவனம் முன்னேற்றத்துடன் செயல்பட்டு, கல்வி ரீதியாகவும், உள்கட்டமைப்பு ரீதியாகவும் புதிய உச்சத்துக்குச் சென்றுள்ளது. தற்போது இயங்கிவரும் தற்காலிக வளாகம், மாணவர்கள் தங்கிப் படிக்க தேவையான அனைத்து வசதிகளும் உள்ளதாக இயங்கி வருகிறது என அவர் தெரிவித்தார். கல்வி ரீதியாக மட்டுமல்லாமல், மாணவர்கள், பல்வேறு கலாச்சர, விளையாட்டு, சமுதாய களப்பணி நடவடிக்கைகளில் சிறப்பாக ஈடுபட்டு வருகின்றனர்.
210 ஏக்கர் பரப்பளவில் தவ்லாகானில் அமையவுள்ள அதிநவீன வசதிகளுடன் கூடிய நிரந்தர வளாகத்தில், 1170 மாணவர்கள் கல்வி கற்பார்கள். மத்திய அரசு இதற்காக ரூ.531.75 கோடி ஒதுக்கியுள்ளது என்றும், இதில் ரூ.392.51 கோடி , 600 மாணவர்கள் தங்கிப் படிக்கும் வசதி கொண்ட 60384 சதுர மீட்டர் பரப்பிலான முதல் கட்ட கட்டுமானத்துக்கு பயன்படுத்தப்படுகிறது என்றும் அமைச்சர் தெரிவித்தார்.
(Visitor Counter : 196
உள்துறை அமைச்சகம்
ஸ்வாமித்வா திட்டத்தைத் தொடங்கி வைத்த பிரதமர் திரு நரேந்திர மோடிக்கு மத்திய உள்துறை அமைச்சர் திரு அமித் ஷா தனது நன்றியைத் தெரிவித்துக் கொண்டுள்ளார்
"இந்தியாவின் கிராமப்புறங்களின் வளர்ச்சிக்காக, பிரதமர், இரவும் பகலும் உழைத்து வருகிறார். கிராமங்களுக்கு சுயராஜ்ஜியம் அளிக்கும் முயற்சியின் ஒரு பகுதியாக, ஸ்வாமித்வா திட்டம் தொடங்கப்பட்டுள்ளது. திரு நானாஜி தேஷ்முக்கின் பிறந்த நாளான இன்று இந்தத் திட்டம் அவருக்கு சமர்ப்பிக்கப்படுகிறது"
"ஏழைகளுக்கும், கிராமங்களுக்கும், அதிகாரம் அளிப்பதே, பிரதமர் திரு நரேந்திர மோடியின் ஆத்மநிற்பார் பாரத் திட்டத்தின் உண்மையான லட்சியம். கிராமப்புறங்களில் வாழும் மக்களுக்கு, அவர்களது உரிமையையும் மரியாதையையும் வழங்குவதே இந்த திட்டத்தின் முக்கிய நோக்கம். இந்தத் திட்டத்தின் மூலம் வங்கிக் கடனை எளிதில் பெறுவதுடன், அவர்களது கனவும் நனவாகும்".
கிராம மக்களுக்கு சொத்து விவர அட்டைகளை வழங்கும் ஸ்வாமித்வா திட்டத்தைத் தொடங்கி வைத்த பிரதமர் திரு நரேந்திர மோடிக்கு மத்திய உள்துறை அமைச்சர் திரு அமித் ஷா தனது நன்றியைத் தெரிவித்துக் கொண்டுள்ளார். இதுகுறித்து அவர் தனது ட்விட்டர் பக்கத்தில் வெளியிட்டுள்ள செய்தியில்,
"இந்தியாவின் கிராமப்புறங்களின் வளர்ச்சிக்காக, பிரதமர், இரவும் பகலும் உழைத்து வருகிறார். கிராமங்களுக்கு சுயராஜ்ஜியம் அளிக்கும் முயற்சியின் ஒரு பகுதியாக, ஸ்வாமித்வா திட்டம் தொடங்கப்பட்டுள்ளது. திரு நானாஜி தேஷ்முக்கின் பிறந்த நாளான இன்று, இந்தத் திட்டம் அவருக்கு சமர்ப்பிக்கப்படுகிறது" என்று குறிப்பிட்டுள்ளார்.
மேலும், "இந்தியாவின் கிராமங்களைத் தன்னிறைவு அடையச் செய்யும் முயற்சியில் மேற்கொள்ளப்பட்டுள்ள இந்த சுய உடைமைத் திட்டத்திற்கு, பிரதமர் மற்றும் மத்திய வேளாண் அமைச்சர் திரு நரேந்திர சிங் தோமர் ஆகியோருக்கு எனது நன்றியைத் தெரிவித்துக் கொள்கிறேன். இந்தத் திட்டத்தின் மூலம் கிராமப்புறங்களில் உள்ள நில உரிமையாளர்களின் சொத்துக்கு உரிமை அளிக்கப்படும்".
"ஏழைகளுக்கும், கிராமங்களுக்கும், அதிகாரம் அளிப்பதே, பிரதமர் திரு நரேந்திர மோடியின் ஆத்மநிற்பார் பாரத் திட்டத்தின் உண்மையான லட்சியம். கிராமப்புறங்களில் வாழும் மக்களுக்கு அவர்களது உரிமையையும் மரியாதையையும் வழங்குவதே இந்தத் திட்டத்தின் முக்கிய நோக்கம். இந்தத் திட்டத்தின் மூலம் வங்கிக் கடனை எளிதில் பெறுவதுடன், அவர்களது கனவும் நனவாகும்" என்றும் திரு அமித் ஷா தெரிவித்துள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleseDetailm.aspx?PRID=1663537
-----
(Visitor Counter : 120
ரெயில்வே அமைச்சகம்
2.7 லட்சம் டன் சரக்குகளை கிசான் ரயில்கள் கொண்டு சென்றதன் மூலம் நாடு தழுவிய அணுகல் இந்திய விவசாயிகளுக்கு கிடைத்துள்ளது
விவசாயிகளின் வருவாயை அதிகரிக்க அரசு எடுத்துவரும் நடவடிக்கைகளின் முக்கிய அங்கமாக இந்திய ரயில்வே திகழ்கிறது. கிசான் ரயில்களின் அறிமுகம் மூலம் நாடு தழுவிய அணுகல் விவசாயிகளுக்கு கிடைத்துள்ளது. 2.7 லட்சம் டன் சரக்குகளை கிசான் ரயில்கள் இதுவரை கொண்டு சென்றுள்ளன. 60 வழித்தடங்கள் செயல்பாட்டில் உள்ளன.
கிசான் ரயிலின் முக்கிய அம்சங்கள்பழங்கள், காய்கறிகள், ஆட்டிறைச்சி, கோழி இறைச்சி, மீன் மற்றும் பால் பொருட்கள் உள்ளிட்ட அழுகக்கூடிய பொருட்களை உற்பத்தியாகும் அல்லது உபரியாக உள்ள பகுதிகளில் இருந்து நுகரும் அல்லது பற்றாக்குறையாக உள்ள பகுதிகளுக்கு எடுத்துச் செல்கிறது.விரைவான போக்குவரத்தின் காரணமாக குறைவான பாதிப்பு ஏற்படுகிறது.தொலைதூர, பெரிய மற்றும் கவர்ச்சிகரமான சந்தைகளுக்கு பொருட்களை அனுப்ப ரயில்வேயின் பரந்து விரிந்த வலைப்பின்னல் விவசாயிகளுக்கு உதவுகிறது.பழங்கள் மற்றும் காய்கறிகளுக்கான கட்டணங்களில் 50 சதவீதம் மானியம் .பல பொருட்களை, பல இடங்களுக்கு எடுத்து செல்வதால், குறைந்த சரக்குகளுடன் கூடிய சிறிய விவசாயிகளும் தொலைதூர, பெரிய சந்தைகளை அணுக முடிகிறது.பயண நேரம் மற்றும் செலவு குறைவதால்  நுகர்வோருக்கு குறைந்த விலையில், பண்ணை பசுமை பொருட்கள் கிடைக்கின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1729828
உள்துறை அமைச்சகம்
தேசிய மின் ஆளுகை சேவை விநியோக மதிப்பீடு: மத்திய உள்துறை விவகாரங்கள் அமைச்சக இணையதளம், டிஜிட்டல் காவல் தளத்திற்கு முதல் மற்றும் இரண்டாவது இடம்
நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறை, 2021-ஆம் ஆண்டில் நடத்திய தேசிய மின் ஆளுகை சேவை விநியோக மதிப்பீட்டில் மத்திய உள்துறை விவகாரங்கள் அமைச்சகத்தின் இணையதளம், மத்திய அமைச்சகங்களின் இணையதளம் என்ற பிரிவில் முதல் இடத்தையும், மத்திய அமைச்சக சேவைகள் தளம் என்ற பிரிவின் கீழ் டிஜிட்டல் காவல் தளம் இரண்டாவது இடத்தையும் பிடித்துள்ளன. மக்களுக்கு இணையதள சேவைகளை வழங்கும் மாநிலங்கள்/ யூனியன் பிரதேசங்கள் மற்றும் மத்திய அரசின் செயல்முறையை மேம்படுத்துவதற்காக குறிப்பிட்ட கால அளவில் மேற்கொள்ளப்படும் இந்த மதிப்பீடு, நாஸ்காம் மற்றும் கே.பி.எம்.ஜி ஆகிய நிறுவனங்களுடன் இணைந்து நடத்தப்பட்டது.
சேவை இணையதளங்கள், அவை சார்ந்துள்ள அமைச்சகம்/ துறையின் தளத்துடன் இணைந்து மதிப்பீடு செய்யப்பட்டன. உள்துறை விவகாரங்கள் அமைச்சகத்தைப் பொருத்தவரை தேசிய குற்ற ஆவணங்கள் அலுவலகத்தின் https://digitalpolice.gov.in/ என்ற டிஜிட்டல் காவல் தளம், சேவைகள் தளம் என்ற பிரிவுக்குத் தேர்வு செய்யப்பட்டது. அதேபோல, https://mha.gov.in/ என்ற உள்துறை விவகாரங்கள் அமைச்சகத்தின் பிரதான இணையதளம் தேர்வு செய்யப்பட்டது.
மாநிலங்கள்/ யூனியன் பிரதேசங்கள்/ மத்திய அமைச்சக தளம்; மாநில/ யூனியன் பிரதேச/ மத்திய அமைச்சக சேவைகள் தளம் ஆகிய இரண்டு பிரதான பிரிவுகளில் அனைத்து அரசு தளங்களும் மதிப்பீடு செய்யப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1841692
மனித வள மேம்பாட்டு அமைச்சகம்
பள்ளி கல்விக்கான முழுமையான கல்வி திட்டம் 
பள்ளி கல்விக்காக முழுமையான கல்வி திட்டத்தை கடந்த 2018-19ம் ஆண்டில் மத்திய பள்ளி கல்வி மற்றும் எழுத்தறிவுத்துறை தொடங்கியது. இத்திட்டம், மத்திய அரசின் முந்தைய சர்வ சிக்ஷா திட்டம், தேசிய மத்தியமிக் சிக்ஷா திட்டம் மற்றும் ஆசிரியர் கல்வி ஆகிய மூன்று திட்டங்களையும் உள்ளடக்கியது. பள்ளி கல்வியில் ஆரம்ப வகுப்பு முதல் 12ம் வகுப்பு வரை அனைத்து நிலைகளிலும் முழுமையான மற்றும் சம தரத்திலான கல்வியை உறுதி செய்யும் திட்டம்.
தேசிய கல்வி கொள்கை 2020 பரிந்துரைகளுக்கு ஏற்றவகையில் முழுமையான கல்வி திட்டம் உள்ளது. பல தரப்பட்ட மாணவர்களுக்கு சமஅளவிலான தரமான கல்வியை இத்திட்டம் உறுதி செய்யும். இத்திட்டம் 2021ம் ஆண்டு முதல் 2026ம் நிதியாண்டு வரை தொடரும்.
தேசிய கல்வி கொள்கை 2020 பரிந்துரைகளை அமல்படுத்துவதில் மாநிலங்கள் மற்றும் யூனியன் பிரதேசங்களுக்கு உதவுவதுதான் இத்திட்டத்தின் முக்கிய நோக்கம்.
இத்தகவலை, மாநிலங்களவையில் இன்று எழுத்துபூர்வமாக பதில் அளித்த மத்திய கல்வித்துறை இணையமைச்சர் திருமதி அன்னபூர்ணா தேவி தெரிவித்தார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1794742
சுற்றுலா அமைச்சகம்
இந்தியாவை முழுமையான சுற்றுலா தலமாக சுற்றுலா அமைச்சகம் பறைசாற்றுகிறது: திரு ஜி கிஷன் ரெட்டி
நாடாளுமன்றத்தின் மக்களவையில் எழுத்துப்பூர்வமாக பதிலளித்த மத்திய சுற்றுலா அமைச்சர் திரு ஜி கிஷன் ரெட்டி கீழ்காணும் தகவல்களை அளித்தார்.
நாட்டில் சுற்றுலா உள்கட்டமைப்பு மற்றும் வசதிகளை மேம்படுத்துவதற்காக சுவதேஷ் தர்ஷன் மற்றும் பிரசாத் ஆகிய திட்டங்களின் கீழ் மாநிலங்கள்/யூனியன் பிரதேசங்கள்/மத்திய முகமைகளுக்கு சுற்றுலா அமைச்சகம் நிதியுதவி அளித்து வருகிறது.
திரியம்பகேஷ்வரின் மேம்பாட்டிற்காக பிரசாத் திட்டத்தின் கீழ் ரூ 37.81 கோடி நிதியுதவிக்கு ஒப்புதல் அளிக்கப்பட்டுள்ளது. மகாராஷ்டிரா கடலோர பகுதிகள் மேம்பாட்டிற்காக பல்வேறு கடற்கரைகளை சீரமைக்கும் விதத்தில் ரூ 19.06 கோடி நிதியுதவியை 2015-16-ம் ஆண்டு அமைச்சகம் வழங்கியது. ஆன்மிகப் பகுதிகளின் வளர்ச்சிக்காக 2018-19-ம் ஆண்டு ரூ 54.01 கோடி வழங்கப்பட்டது.
புலிகள் சரணாலயம், தேசிய பூங்காக்கள், மலைவாச ஸ்தலங்கள், கடற்கரைகள், வனப் பகுதிகள், பாரம்பரிய இடங்கள், வரலாற்று சிறப்புமிக்க இடங்கள் மற்றும் கோவில்கள் என முழுமையான ஒரு சுற்றுலா தலமாக இந்தியாவை சுற்றுலா அமைச்சகம் பறைசாற்றுகிறது. இதற்காக பல்வேறு பிரச்சாரங்கள் மேற்கொள்ளப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1739118
-----
(Visitor Counter : 146
ரெயில்வே அமைச்சகம்
ரயில் நிலையங்களை மேம்படுத்தும் திட்டத்தின் கீழ் 57 ரயில் நிலையங்கள் அடையாளம் காணப்பட்டுள்ளன
ரயில் நிலையங்களில் தொழில்நுட்பம் மற்றும் பொருளாதார சாத்தியக்கூறுகளின் அடிப்படையில் மறு மேம்பாட்டு பணிகளை மேற்கொள்வது குறித்து ரயில்வே அமைச்சகம் ஆய்வு மேற்கொண்டது. இந்த ஆய்வின் அடிப்படையில், முக்கிய நகரங்கள், சுற்றுலா முக்கியத்துவம் வாய்ந்த இடங்களையொட்டி அமைந்துள்ள ரயில் நிலையங்களில் மறுமேம்பாட்டுப் பணிகளை பல்வேறு கட்டங்களாக மேற்கொள்ள தீர்மானித்துள்ளது.
இதன்படி இந்திய ரயில்வேயின் 43 ரயில் நிலையங்களில் மறு மேம்பாட்டுப் பணிகள் மேற்கொள்ளப்பட்டுள்ளன. 21 ரயில் நிலையங்களில் மேம்பாட்டுக்கான டெண்டர் பணிகள் மேற்கொள்ளப்பட்டு வருகின்றன. மொத்தம் 57 ரயில் நிலையங்களில் மறு மேம்பாட்டுப் பணிகளை மேற்கொள்வது என ரயில்வே அமைச்சகம் முடிவு செய்துள்ளது. இதில் பீகாரின் கயா,. பபுதம் மோதிஹரி மற்றும் முசாபூர் ரயில் நிலையங்கள் இடம் பெற்றுள்ளன. இதே போல் மத்தியப் பிரதேசத்தின் ராணி கமலாபட்டி ரயில் நிலையம், குஜராத்தின் காந்திநகர் ரயில் நிலையம், கர்நாடகாவின் விஸ்வேஸ்வரய்யா முனையம் ஆகியவை மேம்படுத்தப்பட்டு செயல்படத் தொடங்கும்.
மாநிலங்களவையில் எழுப்பப்பட்ட கேள்விக்கு மத்திய ரயில்வே தொலைத்தொடர்பு, மின்னணுவியல் மற்றும் தகவல் தொழில்நுட்பத் துறை அமைச்சர் திரு அஸ்வினி வைஷ்ணவ் அளித்துள்ள எழுத்துபூர்வ பதிலில் இதனைத் தெரிவித்துள்ளார்.
-----
AP/ES/KPG/IDS
(Visitor Counter : 98
தகவல் மற்றும் ஒலிபரப்பு அமைச்சகம்
திரைப்படங்களைக் காண்பது நாடுகளுக்கு இடையேயான மொழி மற்றும் கலாச்சாரத் தடைகளை உடைக்கிறது : கர்னல் ராத்தோர்
தகவல் மற்றும் ஒளிபரப்பு மற்றும் விளையாட்டு மற்றும் இளைஞர் விவகாரங்களுக்கான இணை அமைச்சர் கர்னல் ராஜ்யவர்தன் ராத்தோர் இன்று ஐரோப்பிய ஒன்றிய திரைப்பட விழாவை தொடங்கி வைத்தார். துவக்க விழாவை தொடர்ந்து “லிட்டில் ஹார்பர்” என்ற ஸ்லோவேக்கிய படம் திரையிடப்பட்டது.
நிகழ்ச்சியில் கர்னல் ராஜ்யவர்தன் ராத்தோர் பேசியபோது இந்தப் படத்தை பார்ப்பதன் அழகு, அதன் கதையை பார்ப்பது மற்றும் மக்களை சந்திப்பது ஆகும் என்றார். எல்லைகளை தாண்டி மக்கள் தோல் நிறம், கலாச்சாரம் ஆகியவற்றால் வேறுபடுகிறார்கள் என்றாலும் அவர்கள் அனைவரும் ஒரே மக்கள் ஆவர். மேலும் அவர் திரைப்படங்களை பார்ப்பது இத்தடைகளை உடைப்பதோடு மட்டுமல்லாமல் எந்த நாட்டைச் சேர்ந்த மக்களுக்கும் கதை உணர்த்தப்படுகிறது. படத்தின் மொழி புரியாவிட்டாலும் உடல்மொழியின் மூலம் படத்தின் உணர்வுகள் மனதில் பதிகிறது என்று கூறினார்.
ஐரோப்பிய ஒன்றிய திரைப்பட விழா நகரங்களுக்கும் 2018 சிறந்த மற்றும் மிகவும் பார்வையாளர்களை பெரிதும் கவரும் படங்களை தேர்வு செய்து இன்றைய ஐரோப்பாவை விட்டு வெளியே கொண்டு வருகிறது. 23 ஐரோப்பிய யூனியன் உறுப்பினர் நாடுகளில் இருந்து 24 சமீபத்திய ஐரோப்பிய திரைப்படங்கள் தேர்வு செய்யப்பட்டு உலக சினிமா ஆர்வலர்கள் இடையே அசாதாரண கதைகளை இந்த ஆண்டு கொண்டு வந்துள்ளது.
(Visitor Counter : 134
பாதுகாப்பு அமைச்சகம்
புதிதாக 17 துப்பாக்கி பயிற்சி மையங்கள் அமைக்க பாதுகாப்பு அமைச்சகம் ஒப்புதல்
ராணுவ நிலையங்கள், கண்டோன்மென்ட்டுகள், பயிற்சி மையங்கள் ஆகியவற்றில் சுமார் 238 கோடி ரூபாய் செலவில் கட்டப்படவிருக்கும் 17 புதிய துப்பாக்கி பயிற்சி மையங்களுக்கு பாதுகாப்பு அமைச்சகம் ஒப்புதல் அளித்துள்ளது. இதன்படி, ராணுவத்தின் தெற்கு கமாண்ட் பகுதியில் 7 மையங்களும், கிழக்கில் 3-ம், வடக்கில் 2-ம், தென்மேற்கு மற்றும் மத்திய பகுதியில் தலா ஒரு மையமும் அமைக்கப்படும். மத்திய கமாண்ட் பகுதியில் கயாவில் உள்ள அதிகாரிகள் பயிற்சி மையத்தில் அமைக்கப்படும். தற்போது நாடெங்கும் உள்ள இதுபோன்ற துப்பாக்கி பயிற்சி மையங்களுடன் கூடுதலாக இந்த 17 புதிய மையங்கள் அமைக்கப்படவிருக்கின்றன. இந்த பயிற்சி மையங்களில் 300 முதல் 500 மீட்டர் வரையிலிருந்து துப்பாக்கியால் சுட்டுப் பழகலாம்.
துப்பாக்கி பயிற்சியின் போது விபத்தின் காரணமாக ஏற்படும் காயங்களை தடுக்கும் வகையில் துப்பாக்கி பயிற்சி மையங்கள் அமைக்கப்படுகின்றன. சமீப காலமாக ராணுவத்தின் கட்டுப்பாட்டில் உள்ள பகுதிகளைச் சுற்றி பொது மக்கள் அதிகமாகக் குடியேறியிருப்பதால், இதுபோன்ற விபத்துக்களுக்கான வாய்ப்புகள் பெருகியுள்ளன. பாதுகாப்பு படைகளின் பயிற்சிக்கான தேவைகள் பாதிக்கப்படாமல், காயமடையும் சம்பவங்களை தடுக்கும் நோக்கத்தோடு பாதுகாப்பு அமைச்சகம் இதுபோன்ற கூடுதல் துப்பாக்கி பயிற்சி மையங்களுக்கு ஒப்புதல் வழங்கியுள்ளது.
(Visitor Counter : 118
ரெயில்வே அமைச்சகம்
சுற்றுச்சூழல் நிர்வாகத்தில் புதிய அளவுகோல்களை இந்திய ரயில்வே உருவாக்கியுள்ளது
இந்திய ரயில்வேயின் 42 உற்பத்திப் பிரிவுகள் மற்றும் பணிமனைகளில் கிரீன்கோ மதிப்பீடு அமலாக்கம் செய்யப்பட்டுள்ளது
சுற்றுச்சூழலைப் பாதுகாப்பதன் மூலம் நீடித்த வளர்ச்சியை பராமரிப்பது இந்திய ரயில்வேயின் குறிப்பிடத்தக்க அம்சங்களில் ஒன்றாக உள்ளது. அதன் பசுமை முயற்சிகளை மேலும் பரவலாக்க 2016 ஜூலையில் இந்திய ரயில்வே, இந்தியத் தொழில்கள் கூட்டமைப்புடன்  ஒத்துழைப்பை மேற்கொண்டுள்ளது. இந்த ஒத்துழைப்பின் பகுதியாக ரயில்வேயின் பல்வேறு உற்பத்திப் பிரிவுகள், பணிமனைகள் மற்றும் இதர பிரிவுகள், பசுமைப் பாதையில் செல்வதற்கான வசதிகளையும், செயல்பாடுகள் மற்றும் நடைமுறைகளைப் பசுமையாக்கும் திறனைப் பெறுவதற்கான பணிகளையும் சிஐஐ செய்துள்ளது.
நிறுவனங்கள் தங்களின் ஒட்டு மொத்த பசுமை நடவடிக்கைகளை ஊக்கப்படுத்துவதற்காக உலகிலேயே முதன் முறையாக கிரீன்கோ ரேட்டிங் முறை என்ற மதிப்பீட்டு நடவடிக்கையை சிஐஐ மேற்கொண்டுள்ளது. எரிசக்தித் திறன், புதுப்பிக்கவல்ல எரிசக்தி, தண்ணீர் சேமிப்பு, கழிவுப் பொருள் நிர்வாகம், ஆதார வளங்கள் பாதுகாப்பு, தொடர்ச்சியான பசுமைப் பராமரிப்பு, உற்பத்திப் பொருள் பாதுகாப்பு, வாழ்க்கைச் சுழற்சி மதிப்பீடு உள்ளிட்ட முக்கியமான சுற்றுச்சூழல் பகுதிகளின் கிரீன்கோ கவனம் செலுத்துகிறது.
இதுவரை இந்திய ரயில்வேயின் 42 உற்பத்திப் பிரிவுகள் மற்றும் பணியிடங்களில் கிரீன்கோ ரேட்டிங் அமலாக்கப்பட்டுள்ளது. இந்திய ரயில்வேயின் 26 பிரிவுகள் சான்றளிப்பு, வெண்கலம், வெள்ளி, தங்கம் என்ற மதிப்பீட்டு நிலைகளில் சாதனை படைத்துள்ளது. மற்ற பிரிவுகள் அமலாக்கும் நடைமுறையை மேற்கொண்டுள்ளன. உற்பத்தி தொடங்கி சேவைகள் வரையிலான பல்வேறு துறைகளைச் சேர்ந்த 400-க்கும் அதிகமான நிறுவனங்கள் கூட இந்தச் சான்றளிப்பு நடைமுறையின் கீழ் உள்ளன.
(Visitor Counter : 84
வணிகம் மற்றும் தொழில்துறை அமைச்சகம்
பிராண்ட் இந்தியாவின் தூதர்களாக செயல்படுமாறு உலகம் முழுவதும் உள்ள பட்டய கணக்காளர்களுக்கு மத்திய அமைச்சர் திரு பியூஷ் கோயல் அழைப்பு
உலகம் முழுவதும் உள்ள பட்டய கணக்காளர்கள் பிராண்ட் இந்தியாவின் தூதர்களாக செயல்பட வேண்டும் என்று மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் கோரிக்கை விடுத்துள்ளார். அமெரிக்காவில் உள்ள 6 பகுதிகளில் இந்திய பட்டய கணக்காளர் நிறுவனத்தை  இன்று தொடங்கி வைத்த பிறகு சான் ஃபிரான்சிஸ்கோவில் அவர் இவ்வாறு தெரிவித்தார்.
விடுதலையின் அமிர்த பெருவிழா வாழ்த்துகளைத் தெரிவித்த அமைச்சர், இந்தியா தனது வலிமையை மேலும் அதிகரிக்கவும், புவி அரசியல் சூழலில் முக்கிய இடம் வகிக்கவும், அடுத்த 25 ஆண்டுகள் நாட்டிற்கு மிகவும் முக்கியமானது என்று கூறினார். இந்தியாவின் இந்தப் பயணத்தில் இந்திய பட்டய கணக்காளர் நிறுவனத்திற்கும் குறிப்பிடத்தக்க பங்கு இருப்பதாக அவர் தெரிவித்தார்.
பொருளாதார வளர்ச்சிக்கு உலகம் முழுவதும் உள்ள பட்டய கணக்காளர்கள் அபரிமிதமான பங்களிப்பை வழங்குவதாகக் குறிப்பிட்ட அமைச்சர், நேர்மையின் பாதுகாவலர்களாக அவர்கள் விளங்குவதாகத் தெரிவித்தார். ஏற்ற, இறக்கங்கள் நிறைந்த உலகில் இந்தியா ஒரு ஸ்திரத்தன்மை கொண்ட தீவாக இருப்பதை சுட்டிக்காட்டிய அமைச்சர், மிக வேகமாக வளர்ந்து வரும் நாடுகளில் இந்தியா ஒன்றாக தற்போது திகழ்வதாகக் குறிப்பிட்டார்.
உலகம் முழுவதும் உள்ள இந்திய பட்டய கணக்காளர் நிறுவனத்தின் உறுப்பினர்களுக்கு நான்கு கோரிக்கைகளை அமைச்சர் திரு பியூஷ் கோயல் முன்வைத்தார். இந்தியாவில் உள்ள அபரிமிதமான முதலீட்டு வாய்ப்புகள் பற்றி தங்களது சர்வதேச வாடிக்கையாளர்களிடம் உறுப்பினர்கள் எடுத்துரைக்குமாறு அவர் வலியுறுத்தினார். ஐ.சி.ஏ.ஐ-இன் உறுப்பினர்கள் ஒவ்வொருவரும் பிராண்ட் இந்தியாவின் தூதர்களாக செயல்பட்டு, போட்டி தன்மையுடன் கூடிய விலையில் உயர்தர பொருட்களை இந்தியா வழங்கும் என்ற தகவலை உலக முழுவதும் கொண்டு செல்லுமாறு அமைச்சர் கேட்டுக் கொண்டார். இந்தியாவில் தயாரிக்கப்பட்ட பொருட்களை உறுப்பினர்கள் பயன்படுத்துமாறு, குறிப்பாக அன்பளிப்பாக வழங்குமாறு அவர் ஆலோசனை விடுத்தார். இந்திய பட்டய கணக்காளர் நிறுவனங்கள் உலகளாவிய கூட்டுமுயற்சிகளை மேம்படுத்தி, சர்வதேச அளவிலான நிறுவனங்களாக மாற வேண்டும் என்றும் அமைச்சர் திரு கோயல் யோசனை தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1856982
தகவல் மற்றும் ஒலிபரப்பு அமைச்சகம்
53வது இந்திய சர்வதேச திரைப்படவிழாவிற்கான செயல்திட்டம் குறித்து வழிகாட்டும் குழு ஆலோசனை
உலகெங்கிலும் உள்ள திரைப்பட இயக்குநர்கள் தங்கள் திறமையை வெளிப்படுத்தவும், திரைப்படங்களின் சிறப்பை வெளிப்படுத்தவும் ஒரு பொதுவான தளத்தை வழங்குவதை வரும் நவம்பர் 20-28 தேதிகளில் கோவாவில் நடைபெறவுள்ள இந்திய சர்வதேச திரைப்படவிழா நோக்கமாகக் கொண்டுள்ளது. திரைப்பட கலாச்சாரங்களை ஒன்றிணைத்து, பல்வேறு சமூக மற்றும் கலாச்சார நெறிமுறைகளைப் புரிந்துகொள்வதற்கும் உலக சினிமாவைப் பாராட்டுவதற்கும் விழா அனுமதிக்கிறது. மத்திய அரசின் தகவல் மற்றும் ஒலிபரப்பு அமைச்சகத்தின் கீழ், திரைப்பட விழாக்கள் இயக்குநரகம் மற்றும் கோவா மாநில அரசு இணைந்து இந்த விழாவை நடத்துகிறது.
திரைப்படக் கலையின் சிறப்பை வெளிப்படுத்த உலகத் திரையரங்குகளுக்கு ஒரு பொதுவான தளத்தை வழங்கும் நோக்கத்துடன், ஒவ்வொரு ஆண்டும் இந்தியா மற்றும் உலகம் முழுவதிலும் இருந்து சில சிறந்த சினிமாப் படைப்புகளை இந்த விழா கொண்டாடுகிறது. இந்த ஆண்டு 53வது சர்வதேச திரைப்பட விழாவை நடத்துவதற்கான வழிகாட்டல் குழு ஒன்று அமைக்கப்பட்டுள்ளது.
இதில், தகவல் மற்றும் ஒலிபரப்பு மற்றும் இளைஞர் விவகாரங்கள் மற்றும் விளையாட்டுத்துறை அமைச்சர் தலைவராக இருப்பார். கோவா மாநில முதலமைச்சர் , தகவல் ஒலிபரப்பு அமைச்சக செயலர், கோவா மாநில தலைமைச் செயலாளர் உள்ளிட்டோர் அலுவல்சார் உறுப்பினர்களாகவும், திரு. மனோஜ் முன்டாஷிர்,திரு. விபுல் அம்ருத்லால் ஷா,திரு. பிரசூன் ஜோஷி,திரு. பிரியதர்ஷன்,திருமதி குஷ்பு சுந்தர்,செல்வி. ஹ்ரிஷிதா பட், செல்வி. வாணி திரிபாதி,திரு. கரண் ஜோஹர்,திரு. சுக்விந்தர் சிங்,திரு. நிகில் மகாஜன்,திரு. ரவி கொட்டாரக்கரா,திரு. ஷூஜித் சர்கார்,திரு பாபி பேடி ஆகியோர் உறுப்பினர்களாகவும் இருப்பார்கள்.
மேலும் விவரங்களுக்கு இந்த ஆங்கில செய்திக்குறிப்பை காணவும்
https://pib.gov.in/PressReleasePage.aspx?PRID=1840175